**OBEC PODHORANY**

**V Š E O B E C N E Z Á V A Z N É N A R I A D E N I E O B C E P O D H O R A N Y**

**Č. 2 /2018**

**O MIESTNYCH DANIACH A MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

**na kalendárny rok 2019**

Obec Podhorany v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4,5,6, § 8 ods. 2, § 12 ods. 1,2 a 3, § 16 ods. 1, 2 a 3, § 17 ods. 2 ,3, 4 a 7, § 20 ods. 4, § 21 ods. 2 a § 103 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**§1**

**Základné ustanovenie**

1. Obecné zastupiteľstvo v Podhoranoch podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady zavádza s účinnosťou od **01. januára 2019:**
2. **dane z nehnuteľností**
3. **daň za psa**
4. **miestny poplatok za komunálne odpady a drobné stavebné odpady na území obce.**
5. Toto všeobecne záväzné nariadenie upravuje podmienky určovania a vyberania dane z nehnuteľností na území obce Podhorany v zdaňovacom období roku 2019.

**DAŇ Z POZEMKOV**

**§2**

**Základ dane**

Správca dane ustanovuje na území obce Podhorany hodnotu pozemku, ktorou sa pri výpočte základu dane z pozemkov násobí výmera pozemku v m2  za

1. ornú pôdu, chmeľnice, vinice, ovocné sady vo výške 0,1689 eura/m2
2. trvalé trávne porasty vo výške 0,0381 eura/m2
3. záhrady vo výške 1,8588 eura/m2
4. zastavané plochy a nádvoria vo výške 1,8588 eura/m2
5. stavebný pozemok vo výške. 18,5888 eura/m2
6. ostatné plochy s výnimkou stavebných pozemkov 1,8588 eura/m2
7. lesné pozemky, na ktorých sú hospodárske lesy 0,3319 eura/m2

Pri lesných pozemkoch, na ktorých sú hospodárske lesy takto určená hodnota pozemku sa použije len, ak daňovník hodnotu pozemku nepreukáže znaleckým posudkom.

**§3**

**Sadzba dane**

1. Správca dane určuje pre pozemky na území obce Podhorany ročnú sadzbu dane z pozemkov vo výške:
2. orná pôda, chmeľnice, vinice a ovocné sady 0,40%
3. trvalé trávne porasty 0,40%
4. záhrady 0,25%
5. zastavené plochy a nádvoria 0,25%
6. stavebné pozemky 0,40%
7. ostatné plochy 0,30%
8. lesné pozemky, na ktorých sú hospodárske lesy 0 40%

**DAŇ ZO STAVIEB**

**§4**

**Sadzba dane**

1. Správca dane určuje pre stavby na území obce Podhorany, ktoré sú predmetom dane zo stavieb ročnú sadzbu vo výške za každý aj začatý m2 zastavanej plochy:
2. **0,049 eura** za stavby na bývanie a drobné stavby, ktoré majú doplnkovú funkciu pre hlavnú stavbu
3. **0,099 eura** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
4. **0,165 eura** za stavby rekreačných a záhradkárskych chát a domčekov na individuálnu rekreáciu
5. **0,165 eura** za samostatne stojace garáže a samostatné stavby hromadných garáží a stavby určené alebo používané na tieto účely mimo bytových domov
6. **0,331 eura** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
7. **0,331** eura za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
8. **0,033 eura** za ostatné stavby
9. Správca dane určuje pri viacpodlažných stavbách pre všetky druhy stavieb príplatok za podlažie **0,033** eura za každé ďalšie podlažie okrem prvého nadzemného podlažia.

**D A Ň Z B Y T O V**

**§ 5**

**Sadzba dane**

1. Ročná sadzba dane z bytov na území obce Podhorany je za každý aj začatý m2 podlahovej plochy bytu a nebytového priestoru v bytovom dome:

1. **0,066 eura** za byty
2. **0,099 eura** za nebytové priestory, ktoré neslúžia na podnikanie a inú zárobkovú činnosť
3. **0,331 eura** za nebytové priestory, ktoré sa využívajú na podnikanie a inú zárobkovú činnosť

**§6**

**Oslobodenie od dane a zníženie dane**

1. Správca dane ustanovuje, že od dane z pozemkov sú oslobodené:
2. pozemky, na ktorých sú cintoríny, kolumbáriá, urnové háje a rozptylové lúky,
3. pozemky, verejne prístupných parkov, priestorov a športovísk

2 . Správca dane ustanovuje, že od dane zo stavieb sú oslobodené:

1. stavby užívané na účely sociálnej pomoci, knižnice, osvetové zariadenia
2. stavby vo vlastníctve cirkvi
3. Správca dane poskytuje zníženie :

dane zo stavieb na bývanie a bytov vo vlastníctve občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie o 50 %,

**§7**

**Platenie dane**

Správca dane na rok 2019 určuje, že vyrubená daň z nehnuteľnosti

1. ak nepresiahne u fyzickej osoby 30 eur a právnickej osobe 300 eur je splatná naraz do 15 dní odo dňa nadobudnutia právoplatnosti rozhodnutia najneskôr do 31.05.2019
2. ak presiahne u fyzickej osobe 30 eur a právnickej osobe 300 eur je splatná v  rovnakých splátkach s nasledovnou splatnosťou
3. splátka do 31.05.
4. splátka do 31.07.
5. splátka do 30.09.
6. splátka do 30.11.

**DAŇ ZA PSA**

**§8**

**Predmet dane**

Predmetom dane za psa je pes starší ako 6 mesiacov chovaný fyzickou alebo právnickou osobou.

**§9**

**Daňovník**

Daňovníkom je fyzická osoba alebo právnická osoba, ktorá je:

a. vlastníkom psa

b. držiteľom psa, ak sa nedá preukázať kto vlastní psa.

**§10**

**Základ dane**

Základom dane je počet psov.

**§11**

**Sadzba dane**

Správca určuje sadzbu dane **3,50 eur** ročne za jedného psa.

**§12**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

**§13**

**Oznamovacia povinnosť a platenie dane**

1. Daňovník je povinný písomne oznámiť vznik daňovej povinnosti správcovi dane do 30 dní od

vzniku daňovej povinnosti a v tejto lehote zaplatiť daň za zdaňovacie obdobie, alebo pomernú časť dane.

1. V ďalších zdaňovacích obdobiach je daň splatná bez vyrubenia do 31. januára príslušného

zdaňovacieho obdobie.

1. Ak daňová povinnosť zanikne v priebehu zdaňovacieho obdobia a daňovník oznámi správcovi dane najneskôr do 30 dní odo dňa zániku daňovej povinnosti podľa §10, správca dane vráti pomernú časť dane za zostávajúce mesiace, za ktoré bola daň zaplatená.

**Miestny poplatok za komunálne odpady a drobné stavebné odpady**

**§14**

**Daňovník**

1. Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady okrem elektroodpadov a drobné stavebné odpady, ktoré vznikajú na území obce Podhorany.
2. Ak ďalej nie je ustanovené inak, poplatok platí poplatník, ktorým je:
   1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),
   2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
   3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**§15**

**Vznik a zánik poplatku**

1. Poplatková povinnosť vzniká dňom, ktorým nastane skutočnosť uvedená v § 33 resp. § 77 ods. 2 zákona o miestnych daniach.

Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

2. Sadzba poplatku je:

a. **0,0164** eur za osobu a kalendárny deň pre poplatníkov – fyzické osoby podľa §33 ods. 2 písm. a **6,00 eur / na kalendárny rok**

b**. 0,038** eur za osobu a kalendárny deň pre poplatníkov – právnické osoby podľa §33 ods. 2 písm. b

**14,00 eur / na kalendárny rok**

**§ 16**

Poplatník je povinný do jedného mesiaca odo dňa vzniku povinnosť platiť poplatok, odo dňa keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia, za ktoré platil poplatok, prípade ak došlo k zmene už ohlásených údajov, ohlásiť obci

a. svoje identifikačné údaje, ak je poplatníkom právnická osoba alebo podnikateľ uviesť názov

alebo obchodné meno, sídlo, identifikačné číslo

b. identifikačné údaje iných osôb, ak za ne plní povinnosti poplatníka podľa §77 ods. 7 zákona

o miestnych daniach,

c. údaje rozhodujúce na určenie poplatku podľa §79 zákona o miestnych daniach, spolu s

ohlásením predloží aj doklady potvrdzujúce uvádzané údaje, ak súčasne požaduje zníženie

alebo odpustenie poplatku podľa §83 zákona o miestnych daniach aj doklady, ktoré

odôvodňujú zníženie alebo odpustenie poplatku.

Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**§17**

**Sadzba poplatku, vznik a zánik poplatkovej povinnosti**

1. Poplatok vyrubí obec platobným výmerom.

2. Správca dane na rok 2019 určuje, že vyrubený poplatok za komunálny odpad :

a. ak nepresiahne u fyzickej osoby 30 eur a právnickej osobe 300 eur je splatný naraz do 15

dní od nadobudnutia právoplatnosti platobného výmeru

b. ak presiahne u fyzickej osobe 30 eur a právnickej osobe 300 eur je splatný v dvoch

rovnakých splátkach splátka do 15 dní od nadobudnutia právoplatnosti platobného výmeru

splátka do 30.09.2019.

3. Vyrubený poplatok môže poplatník zaplatiť naraz aj vtedy, ak je vyšší ako je uvedený v odseku 2.

**§18**

**Úľavy**

1. Spôsob a lehota na uplatnenie poplatkovej úľavy:

a. žiadosť o úľavu poplatku uplatní fyzická osoba do 15 dní od obdržania platobného výmeru

na zaplatenie miestneho poplatku za komunálneho odpadu a drobné stavebné odpady

b. žiadosť je potrebné doručiť spolu s potvrdením od príslušného zariadenia obecnému úradu

1. Správca dane poskytne úľavu :

b. dlhodobo chorí umiestnení v zariadení zdravotnej starostlivosti najmenej 90 dní občania ZŤP 50%

c. osoby prihlásené na prechodný pobyt viac ako 90 dní v inom meste, obci 50%

/predložiť doklad o pobyte a dĺžke pobytu/

**§19**

**Platenie dane**

Daň obec vyberá nasledovným spôsobom: a. do pokladne Obce Podhorany

b. prevodom na účet

**Spoločné a záverečné ustanovenia**

**§20**

**Spoločné ustanovenia**

Správu miestnych daní a miestneho poplatku vykonáva obec Podhorany prostredníctvom starostu obce a poverených zamestnancov obce Podhorany.

**§21**

**Záverečné ustanovenia**

Obecné zastupiteľstvo Obce Podhorany sa na tomto všeobecne záväznom nariadení o miestnych daniach na rok 2019 uznieslo dňa: 11.12.2018

**§22**

**Zrušovacie ustanovenie**

Nadobudnutím účinnosti tohto všeobecne záväzného nariadenia sa zrušuje Všeobecné záväzné nariadenie obce Podhorany č. 1/2015 o miestnych daniach a miestnom poplatku za komunálne odpady a drobné stavebné odpady na kalendárny rok 2016.

**§23**

**Účinnosťou**

Toto nariadenia nadobúda účinnosť 01. januára 2019.

V Podhoranoch , 14.12.2018

Jozef Oračko

starosta obce

Vyvesené:

Zvesené: